ประจำเดือนมาล่าสุด เมื่อ 30พค. วันนี้ 30มิย.ประจำเดือนยังไม่มาค่ะ แต่มีอาการเหมือนประจำเดือนจะมาในเร็วๆนี้ มีอาการเจ็บหน้าอก ต่างๆ และมีพสพ.กับแฟนวันนี้ค่ะ ไม่ได้ป้องกัน แต่ไม่มีการหลั่งทั้งในและนอกค่ะ มีพสพ.กันนานเหมือนกันประจำเดือนไม่ทราบว่ามาสม่ำเสมอมั้ย เดือนเมษายนมาวันที่ 27 เดือนมีนาคมมาวันที่ 28 เดือนกุมพามาวันที่ 16
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ในกรณีนี้หากมีเพศสัมพันธ์ในระหว่างรอบเดือนโดยไม่ได้ป้องกัน ก็อาจตั้งครรภ์ได้ แม้ว่าจะยังไม่มีการหลั่งน้ำอสุจิในตอนท้าย เนื่องจากในระหว่างมีเพศสัมพันธ์ อาจมีอสุจิเล็ดลอดออกมาได้บางส่วน แนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังมีการปฏิสนธิ หากไม่แน่ใจผลตรวจ ร่วมกับมีอาการผิดปกติอื่นๆเช่นเลือดออกกระปริดกระปรอย ปวดท้องน้อย ควรปรึกษาสูตินรีแพทย์อาการอื่นๆดังกล่าวมานั้น ไม่ได้จำเพาะเจาะจงกับการตั้งครรภ์ แนะนำตรวจการตั้งครรภ์ทางปัสสาวะหรือเลือดจะดีที่สุดค่ะ